Dalk die grootste goudvis ooit?Hunter Anderson met die massiewe goudvis (Foto: Cassie Anderson/Facebook) Hunter Anderson van Danville, Kentucky in die VSA het ŉ massiewe weergawe van, vermoedelik, ŉ ou troeteldier van die gesin in ŉ privaat dam gevang. Anderson se sussie het ŉ foto van hom op Facebook gedeel met die goudvis wat meer as 9 kg geweeg het. “Dis my boetie! Hy het moontlik daardie goudvissie gevang wat ons weggespoel het toe ek nege jaar oud was!” het Cassie Anderson geskryf. “Dis nie ŉ gesteelde foto nie en ons het ook nie aan die foto gepeuter nie!” Anderson, ŉ ywerige visserman, het aan WXIA gesê hy het net ŉ stukkie brood gehad vir aas, maar hy het tog sy lyn ingegooi. “Hierdie vis was anders. Dit was die moeilikste stryd wat ek nog ooit met ŉ vis gehad het. Hy wou net nie opgee nie. Ek is baie gelukkig om hom te kon vang! Ek het gejuig en op en af gespring, want ek het nog nooit só iets gesien nie.” Hy weet nog nie of dit die grootste goudvis is wat ooit gevang is nie. Anderson werk deeltyds by ŉ visvangwinkel en het as klein seuntjie by sy pa leer visvang. Hy het seker gemaak die vis keer terug waar hy behoort – terug in die dammetjie. What you are witnessing is NOT national geographic! It is not a stolen image or edited photo! This is my brother!! Who… Posted by Cassie Anderson on Saturday, February 9, 2019